बोले- निष्पक्ष जांच होनी चाहिए; 21 मई को महम चौबीसी पर खापों की महापंचायत
Wrestling Federation of India (WFI) President Sexual Harassment Case  भारतीय कुश्ती संघ के अध्यक्ष बृजभूषण शरण सिंह की गिरफ्तारी के लिए दिल्ली के जंतर-मंतर पर बैठे पहलवानों के धरने का आज 27वां दिन है।
भारतीय कुश्ती संघ के अध्यक्ष बृजभूषण शरण सिंह की गिरफ्तारी के लिए दिल्ली के जंतर-मंतर पर पहलवानों के धरने का आज 27वां दिन है। खापों द्वारा महापंचायत कर सरकार को दिए गए अल्टीमेटम के अब सिर्फ 2 ही दिन बचे हैं। अभी तक किसी की गिरफ्तारी नहीं हुई है। ऐसे में 21 मई के बाद इस धरने व आंदोलन को बड़ा रूप दिया जा सकता है। धरने पर आज राजस्थान के पूर्व डिप्टी सीएम सचिन पायलट भी खिलाड़ियों से मिलने व उनका समर्थन करने पहुंचे। जहां उन्होंने कहा कि मामले की निष्पक्ष जांच होनी चाहिए।
21 को महम चौबीसी चबूतरे पर होगी खापों की महापंचायत
किसान नेता राकेश टिकैत ने कहा कि 21 मई को महम चौबीसी पर खाप पंचायत होगी। जिसमें उत्तर प्रदेश, हरियाणा के सभी खापों के जन प्रतिनिधि आएंगे। आगे का फैसला वहां लिया जाएगा। जब तक बृजभूषण की गिरफ्तारी नहीं होगी, जब तक पुलिस पूछताछ नहीं करती, धरना जारी रहेगा। आगे की रणनीति खाप पंचायतों की होगी। महम में आगे का फैसला लिया जाएगा। कुछ पत्रकार भी उल्टे सवाल पूछकर मुद्दे को गलत दिशा में ले जाने की कोशिश कर रहे हैं। पहले जातियों में बांटा आंदोलन, फिर स्टेट का मुद्दा बनाया। हम उन लड़कियों के साथ में हैं। जब तक उन्हें न्याय नहीं मिलेगा, हम उनके साथ रहेंगे।
बृजभूषण ने मैडल पर की टिप्पणी
वहीं, एक यू-ट्यूबर को दिए इंटरव्यू में बृजभूषण ने खिलाड़ियों को लेकर कई तरह की बातें कही हैं। बृजभूषण ने खिलाड़ियों के मेडल लौटाए जाने की बात पर कड़ी टिप्पणी की ही है। उन्होंने कहा है कि मेडल की कीमत तो 15 रुपए है। अगर वापस करना ही है तो करोड़ों रुपए का नकद पुरस्कार करें।
उन्होंने कहा कि जो पैसा फेडरेशन, सरकार, जनता ने उन्हें दिया है। गांव-गांव में मान-सम्मान हुआ है। जिसकी कीमत कई करोड़ रुपए है। ये वापस करें, तब मेडल वापस माने जाएंगे। इस खेल के बदौलत नौकरी मिल गई है, मेडल लौटा भी देंगे तो क्या होगा। सारा पैसा ब्याज समेत वापस लौटाएं।
साक्षी ने दिया जवाब
पहलवानों के मेडल को 15 रुपए का बताने पर इस पर साक्षी मलिक ने ट्वीट किया। उन्होंने लिखा कि गुड्डे-गुड़िया से खेलने की उम्र से अखाड़े की मिट्टी को दोस्त बनाया। जिस मेडल को 15 रुपए का बताया, उसके लिए अपना सब कुछ कुर्बान कर दिया। शर्म की बात है हमारे देश में चैम्पियंस का ये हाल हो रहा है। मैंने ये मेडल देश के लिए जीता है, कोई इसकी कीमत नहीं लगा सकता।
बजरंग पूनिया ने ये दिया जवाब
वहीं बजरंग पूनिया ने कहा कि ये मेडल सालों की मेहनत और करोड़ों देशवासियों की दुआओं की वजह से आया है। जब हम मैदान में उतरते हैं तो देशवासी काम छोड़कर हमारे लिए प्रार्थना करते हैं। हमारे गले में मेडल डलता है तो हर देशवासी का सीना चौड़ा होता है। ये मेरे भारत देश का मेडल है, इसकी कीमत कोई क्या लगाएगा भाई !
बबीता फोगाट ने फिर छेड़ा ट्वीट वार
उधर, भाजपा नेत्री एवं दंगल गर्ल बबीता फोगाट ने फिर से ट्वीट वार छेड़ दिया है। उन्होंने ट्विटर पर 3 ट्वीट किए हैं।
पहला ट्वीट- एक किसान पिता द्वारा सभी विपरीत परिस्थितियों के बावजूद 6 बेटियों को राष्ट्रीय व अंतरराष्ट्रीय कुश्ती के अखाड़े तक पहुंचाने का सफर और संघर्ष कितना कठिन होता है इसका मुझे अच्छी तरह से ज्ञात है इसलिए मैं सभी महिला खिलाड़ियों के संघर्ष के साथ थी, हूं और रहूंगी।
दूसरा ट्वीट- और भारतीय न्याय व्यवस्था में विश्वास होने के नाते न्यायिक तौर पर उनके लिए हमेशा लड़ती रहूंगी। जो मुझ पर राजनीतिक आरोप लगा रही है उन्हें बताना चाहूंगी कि मुझे गर्व है कि मैं एक राष्ट्रवादी विचारधारा BJP से जुड़ी हूं और जुड़ी रहूंगी।
तीसरा ट्वीट- परंतु मुझे लगता है कि आप जरूर जंतर-मंतर से अपनी राजनीति करियर की तलाश कर रही हैं। जहां पर आपने खिलाड़ियों के मंच को सभी विपक्षी राजनेताओं का मंच बना दिया है। प्रियंका गांधी का गले लगाना आपके भविष्य की राजनीतिक मंशा की कहानी कह रहा है।
अब पढ़िए धरने में अब तक क्या हुआ...
ये खबरें भी पढ़ें:- 
रेसलर्स विवाद में जांच कमेटी ने मांगे सबूत:ऑडियो-वीडियो प्रूफ देने को कहा; कमेटी सदस्य ने कहा- बृजभूषण पिता सामान, उनका व्यवहार मासूमियत भरा 
भारतीय कुश्ती संघ (WFI) के पूर्व अध्यक्ष बृजभूषण शरण सिंह को गिरफ्तार करने की मांग को लेकर दिल्ली के जंतर-मंतर पर धरने पर बैठे देश के शीर्ष पहलवानों का आज 24वां दिन है। महिला पहलवानों के भाजपा सांसद और कुश्ती महासंघ प्रमुख बृजभूषण शरण सिंह के खिलाफ दर्ज किए गए छेड़छाड़ के आरोपों की जांच कर रही कमेटी पर शिकायतकर्ता 3 महिला पहलवानों ने अपनी चिंताएं व्यक्त की है (पूरी खबर पढ़ें)
दिल्ली में पहलवानों की पदयात्रा:रेसलर्स बोले- रात धरने में अज्ञात लोग घुसे, फोटो-वीडियो खींची, बाहरी महिलाओं ने साथ सोने की कोशिश की 
भारतीय कुश्ती महासंघ के अध्यक्ष बृजभूषण शरण सिंह की गिरफ्तारी के लिए दिल्ली के जंतर-मंतर पर रेसलर्स के धरने का आज 23वां दिन है। इस दौरान सोमवार को रेसलर्स ने जंतर-मंतर से लेकर कनॉट प्लेस और फिर पालिका बाजार तक पदयात्रा की। (पढ़ें पूरी खबर)